Corona er som pest eller kolera for Wagner-butik: Tøjhandler har valgt at sætte alt ned med 50 procent | jv.dk
Knud Bach regner med, at der fortsat skal være en Wagner-butik i Nørre Nebel, selv om fremtiden er uvis. Foto: Morten Nielsen
01 jun. 2020 kl. 13:01
På den måde får han solgt godt ud.
- Jeg har solgt så meget, at jeg kan tage nyt ind her til sommeren, siger Knud Bach.
Han vurderer, at det er vigtigt at have hylderne fyldt med aktuelle varer.
Det store nedslag i pris betyder, at der ikke er meget til bundlinjen - overskuddet - i virksomheden. Men Knud Bach vil hellere have et godt salg og en udskiftning i butikken i stedet for at brænde inde med tøj.
- Vi fortsætter med rabatten et stykke tid endnu, siger Knud Bach, der begrunder nedsættelsen med, at der normalt er mange turister i Nørre Nebel.
Men så længe grænserne er lukket for turisme, kan butikken ikke opretholde et normalt niveau, hvad angår salg.
Grænsen åbner for turisme om et par uger.
Kæden skal bestå
Om perspektiverne ved at være i Wagner-kæden, siger Knud Bach, at han ikke regner med, at skiltet på facaden skal skiftes ud.
- Jeg både håber og tror, at de Wagner-butikker, der er tilbage, består.
Han mener, at kæden står stærkt i manges bevidsthed, og under alle omstændigheder vil mærkerne bestå. Så Knud Bach vurderer, at de nuværende Wagner-butikker kan finde sammen om at købe ind og videreføre navnet.
Selskabet bag, PWT Group, er under rekonstruktion. Det var det, der tidligere hed betalingsstandsning.
- Vi har sat priserne ned med 50 procent i Grossisten, siger han.